อีกไม่นาน อาจมีแบตเตอรี่กระดาษน้ำหนักเบา ออกมาให้ใช้กัน
ขณะที่กำลังมีการเสาะหาพลังงานทางเลือกอื่นๆ และพลังงานสะอาดกันอยู่นี้ มีข่าวดีจากนักวิจัยที่มหาวิทยาลัย Stanford ว่า ในอีกไม่ช้า อาจมีแบ
สักวันหนึ่งในอีกไม่ช้าไม่นานกระดาษอัดสำเนาธรรมดาๆ ที่ใช้กันตามที่ทำงานทั่วไป อาจนำมาใช้ทำแบตเตอรี่น้ำหนักเบาสำหรับใช้กับอุปกรณ์อีเล็กทรอนิกส์ต่างๆได้ นักวิทยาศาสตร์ที่มหาวิทยาลัยStanford รัฐ California รายงานความสำเร็จในการทดลองทำแบตเตอรี่ด้วยกระดาษแผ่นเล็กๆทาฉาบด้วยหมึกที่ทำจากจุลภาคของสารเงิน หรือสารคาร์บอนที่มาจากNanotechnology แบตเตอรี่ทดลองนั้น ทำให้หลอดไฟฟ้าเล็กๆให้แสงสว่างได้ ซึ่งทำให้มีความหวังมากว่า จะมีแบตเตอรี่หรือตัวนำไฟฟ้าระดับSuperconductor ขนาดเล็ก น้ำหนักเบาแต่สามารถเก็บตุนจุพลังงานไว้ได้มากพอ ที่จะใช้งานกับอุปกรณ์อีเล็กทรอนิกส์ต่างๆได้ ค่าใช้จ่ายไม่แพง ออกมาให้ใช้กันทั่วไปในอนาคตอันใกล้นี้ นักวิทยาศาสตร์คณะวิศวกรรมศาสตร์มหาวิทยาลัย Stanford อธิบายว่าแบตเตอรี่แบบใหม่นี้ สามารถนำไปใช้ประโยชน์ได้กับรถยนตร์ไฟฟ้า หรือรถยนตร์Hybrid หรือพันธุ์ผสมที่ใช้น้ำมันเชื้อเพลิงและไฟฟ้า นอกจากนั้นจะช่วยให้สามารถผลิตอุปการณ์อีเล็กทรอนิกส์ ต่างให้มีขนาดเล็กลงน้ำหนักเบากว่าเดิม และทนทานกว่าเดิมได้ แล้วสักวันหนึ่ง อาจทำให้มีเครื่องอีเล็กทรอนิกส์กระดาษออกมาได้ด้วย